**Οδηγίες για την δια ζώσης εκπαιδευτική διαδικασία**

**Με την έναρξη του ακαδημαϊκού έτους** ξεκινάει η δια ζώσης εκπαιδευτική διαδικασία. Όλοι οι φοιτητές για κατά την προσέλευση θα πρέπει να λάβουν υπόψη και εφαρμόσουν τα παρακάτω:

1. Η προσέλευση στο Τμήμα Νοσηλευτικής Παράρτημα Διδυμοτείχου του ΔΙΠΑΕ θα πραγματοποιείται από μια είσοδο (την κεντρική) όπου θα πραγματοποιείται έλεγχος των πιστοποιητικών covid (πιστοποιητικό εμβολιασμού, πιστοποιητικό αρνητικού rapid test ή πιστοποιητικό νόησης). Τα πιστοποιητικά μπορεί να είναι τυπωμένα ή σε εφαρμογή κινητού. **Οι φοιτητές θα πρέπει να έχουν μαζί τους την ακαδημαϊκή τους ταυτότητα. Οι πρωτοετείς φοιτητές θα πρέπει να έχουν μαζί τους την αστυνομική ταυτότητα ή διαβατήριο μέχρι την απόκτηση της ακαδημαϊκής τους ταυτότητας.**

Τα πιστοποιητικά αυτά θα δίνουν τη δυνατότητα πρόσβασης στο Ίδρυμα εφόσον έχει γίνει η καταχώρηση τους στην εφαρμογή [www.edupass.gov.gr](http://www.edupass.gov.gr) , η οποία θα ισχύει για 7 ημέρες από την ημερομηνία καταχώρησης.

Η καταχώρηση των φοιτητών στη πλατφόρμα edupass πραγματοποιείται με τη χρήση του αριθμού μητρώου του φοιτητή καθώς του αριθμού της ακαδημαϊκής ταυτότητας την οποία θα πρέπει να παρουσιάζετε κατά τον έλεγχο αν ζητηθεί.

**ΠΡΟΣΟΧΗ! Όσοι από τους πρωτοετείς φοιτητές που δεν έχουν λάβει ακόμα την ακαδημαϊκή τους ταυτότητα παρακαλούνται μέχρι την απόκτηση της να εγγράφονται στην πλατφόρμα edupass.gov.gr επιλέγοντας την κατηγορία ΕΠΙΣΚΕΠΤΗΣ/TΡIA ΣΕ ΑΕΙ**

1. Η χρήση της **ΜΑΣΚΑΣ είναι υποχρεωτική** τόσο στους εσωτερικούς όσο και στους εξωτερικούς χώρους του ΑΕΙ όπου υπάρχει συνωστισμός.
2. Απαγορεύεται η άσκοπη παραμονή και ο συνωστισμός στους διαδρόμους έξω από τις αίθουσες.
3. Οι φοιτητές θα προσέρχονται στις αίθουσες διδασκαλίας 10 λεπτά πριν την προκαθορισμένη ώρα του μαθήματος.
4. Οι φοιτητές κατά την είσοδο στην αίθουσα διδασκαλίας θα πρέπει να χρησιμοποιούν το διαθέσιμο αντισηπτικό που θα βρίσκεται στην είσοδο της αίθουσας και θα πρέπει να έχουν μαζί τους και ατομικό αντισηπτικό χεριών.
5. Μετά το τέλος της κάθε διάλεξης ή του εργαστηρίου θα πρέπει να απομακρύνονται άμεσα από την αίθουσα διδασκαλίας και τους διαδρόμους του κτιρίου.
6. Η πρόσβαση στη Γραμματεία θα γίνεται δια ζώσης στις προκαθορισμένες ημέρες και ώρες που ήδη είναι αναρτημένες στο site του τμήματος και μέσω της ηλεκτρονικής Γραμματείας (e-secretariat.emt.ihu.gr).
7. Σε περίπτωση εμφάνισης κρούσματος ή εμφάνιση συμπτωμάτων θα πρέπει να ενημερώνουν άμεσα τους υπεύθυνους Διαχείρισης Πιθανών Ύποπτων ή Επιβεβαιωμένων Κρουσμάτων covid-19, όπως έχουν οριστεί από το Τμήμα **(η κα Λελιάτσιου Ελένη nursing@teiemt.gr και η κα Λυγούδη Άννα nursing@teiemt.gr)** καθώς και τον ιατρό τους.

Περισσότερες οδηγίες για τις διαδικασίες αντιμετώπισης υπόπτου κρούσματος θα ανακοινωθούν στην ιστοσελίδα του τμήματος τις επόμενες ημέρες.